Máte radi dizajn a vizualizácie? V tom prípade vám ukážeme jeden perfektný nápad, ktorý by určite ocenili milióny majiteľov stolných iMacov.
Šikovný dizajnér Abdelrahman Shaapan vytvoril koncept Magic TrackPad 3, ktorý ponúka v porovnaní s aktuálnou druhou generáciou zásadné vylepšenie.
Celé zariadenie je vzhľadovo veľmi podobné ako súčasný Magic TrakckPad 2. To čo si však určite všimnete ako prvé je jeho výrazná čierna farba a tiež malé fyzické tlačidlo nachádzajúce sa v pravom hornom rohu s nápisom "123".
Numerická klávesnica
Pravdepodobne je vám okamžite jasné, že po jeho stlačení získate dodatočnú funkciu numerickej klávesnice, ktorá na štandardnej Magic Keyboard nie je samozrejmosťou. Z času na čas však človek potrebuje písať čísla a pomocou klávesových skratiek to nie je celkom pohodlné. Týmto spôsobom by sa celý problém vyriešil.
Okrem klávesnice je na trackpade aj zopár tlačidiel pre ovládanie prehrávača a samozrejme stále dostatočne veľká dotyková plocha na to, aby ste mohli ovládať počítač.
Autor stanovil cenu tohto koncepčného príslušenstva na $149.00, čo by vzhľadom na cenovú politiku spoločnosti Apple ani nemuselo byť nereálne.